124. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 276 της 27 Ιουλ./5 Αυγ.1987 (ΦΕΚ Α΄ 140) Επέκταση των διατάξεων του άρθρ. 30 του Νόμ. 1469/84 (ΦΕΚ 111/Α) και στους ανασφάλιστους διαζευγμένους συζύγους ναυτικών. Έχοντας Υπόψη: 1)Τις διατάξεις του άρθρ. 5 του Νόμ. 6002/34 «περί προστασίας των ανέργων εργατών θαλάσσης και των οικογενειών αυτών» (ΦΕΚ 37Α/1934) όπως αντικαταστάθηκε με το άρθρ. 5 του Νόμ. 318/1976 «περί συστάσεως οργανικών θέσεων του επιστημονικού και βοηθητικού προσωπικού του Οίκου Ναύτη (ΦΕΚ 111 Α). 2)Τις διατάξεις του άρθρ. 30 του Νόμ. 1469/1984 «Ασφάλιση ομογενών, τροποποίηση και συμπλήρωση διατάξεων της νομοθεσίας του ΙΚΑ και ρύθμιση διαφόρων ασφαλιστικών θεμάτων» (ΦΕΚ 111-Α). 3)Την αριθ. 3951/28/18.9.85 γνώμη του Διοικητικού Συμβουλίου Οίκου Ναύτη. 4)Την αριθ. 29/2.12.85 γνώμη του Διοικητικού Συμβουλίου ΝΑΤ. 5)Την αριθ. 263/17.3.87 γνωμοδότηση του Συμβουλίου του Εμπορικού Ναυτικού. 6)Την αριθ. 166/14.4.1987 γνωμοδότηση του Συμβουλίου της Επικρατείας και με πρόταση του Υπουργού της Εμπορικής Ναυτιλίας, αποφασίζουμε: Άρθρ.1.-1)Ο ανασφάλιστος διαζευγμένος σύζυγος ναυτικού (άνδρας ή γυναίκα) μπορεί να διατηρήσει σαν άμεσα ασφαλισμένος το δικαίωμα παροχών ασθενείας, σε είδος, που είχε κατά το χρόνο λύσης του γάμου στον Οίκο Ναύτη στον οποίο ήταν ασφαλισμένος για τις παροχές αυτές ο άλλος σύζυγος, εφόσον συντρέχουν οι εξής προϋποθέσεις: α)Ο γάμος λύθηκε μετά την συμπλήρωση του 35ου έτους της ηλικίας. β)Δεν καλύπτεται άμεσα ή έμμεσα για παροχές ασθενείας από άλλο ασφαλιστικό φορέα. 2)Για τη διατήρηση του δικαιώματος των παροχών ασθενείας σε είδος σύμφωνα με τις διατάξεις της προηγούμενης παραγράφου (Νόμ. 1469/84 άρθρ. 30 παρ. 1 και 2) ο ενδιαφερόμενος υποχρεούται να καταβάλει στο ΝΑΤ, το άθροισμα των ασφαλιστικών εισφορών εργοδότου και εργαζομένου για τον Κλάδο ασθενείας, λόγω της ιδιότητας του διαζευχθέντος συζύγου. 3)Το ασφαλιστικό δικαίωμα ασκείται από τον ενδιαφερόμενο εντός έτους από την ημερομηνία δημοσίευσης του παρόντος Π.Δ/τος στην Εφημερίδα της Κυβερνήσεως. Στην περίπτωση που το διαζύγιο εκδοθεί μετά τη δημοσίευση του παρόντος διατάγματος το ασφαλιστικό δικαίωμα ασκείται εντός έτους από την ημερομηνία της αμετάκλητης έκδοσης της απόφασης του διαζυγίου. Άρθρ. 2.-Η ισχύς του παρόντος αρχίζει ένα μήνα μετά από τη δημοσίευσή του Εφημερίδα της Κυβερνήσεως. 125 ΑΠΟΦΑΣΗ ΥΠΟΥΡΓΟΥ  ΕΜΠΟΡΙΚΗΣ ΝΑ ΥΤΙΛΙΑΣ  Αριθ. 2411.1/19/88 της 28 Απρ./9 Μαΐου 1988 (ΦΕΚ Β΄  273) Καθορισμός δικαιολογητικών συνταξιοδότησης σε σύνταξη του ΝΑΤ σπουδαστών τριτοβάθμιας εκπαίδευσης. Για το σχετικό άνω θέμα βλ. την 2311.1/ 34/89/30 Μαρτ.-11 Απρ. 1989 (ΦΕΚ Β΄ 248), κατωτ. αριθ. 131. 